Hydra (constellatio)
Hydra maxima constellatio in caelo nocturno sita est. Quam invenies sub zodiis Cancro, Leone Virgineque. Quamvis Hydra constellatio tam ampla sit, tamen non ita illustris est, cum pleraeque eius stellae non lucidiores sint. Sola Alphard 2,0m tertiam magnitudinem superat. Alphard e lingua Arabica derivata est; al farad Latine Solitarius significat. Nomen stellae etiam Calb el afarad est, scilicet cor solitarii significans. Inde etiam nomen Latinum Cor Hydrae exstat.

De historia 
Hydra iam temporibus antiquis descripta et a Ptolemaeo astronomo commemorata est.

De mythologia 
In mythologia Graeca duae inter se differentes fabulae exstant: 
Secundum alteram Hydra belua multis capitibus affecta est, quae paludes circum Lernam oppidum sitas depopulavit. Hercules heros mandatus erat, ut bestiam feram interficeret. Herculi autem animadvertendum erat unicuique capiti Hydrae gladii ictu abscisso duo nova crescere. Simul heros a cancro ingenti petebatur. Cancri quidem caput Hercules calcando destruere potuit, Hydram autem non nisi Ioalo consobrino adiuvante vincebat. Qui materia collecta ac allata, cum Hercules unum caput beluae abscidit, vulnus igne ussit, ut nullum caput novum crescere posset. Inde et Hydra et Cancer a deis constellationes factae sunt. 
Secundum alteram Hydra ad constellationes Corvum et Cratera pertinet: Aliquando Apollo deus corvum emisit, qui aquam fontis frigidi Iovi arcesseret. Corvus cratera aurea capta ad fontem volabat. In itinere ficum poma immatura gerentem invenit. Quamvis ab Apolline iussus esset, ne tempus perderet, corvus nonnullos dies exspectavit, donec fici maturi fuerunt, quos tunc devoravit. Deinde ne poenam daret, hydra capta ad Apollinem volavit aiens hydram sibi viam interclusisse, ut nunc demum reverti potuisset. Apollo mendacium animadvertens corvum una cum hydra ac cratere monumenti instar ad sidera sustulit.

Stellae 

Cor Hydrae (Alphard) stella aranciorubri coloris est cuius luminositas 115plum Solis nostri est. Ea circiter 85 spatia lucis annuae remota est.
U Hydrae stella variabilis circiter 2.000 spatia lucia annuae remota est, cuius magnitudo periodo 450 dierum variat. In maximo habet 4,7m ut oculo nudo spectari possit. In minimo modo 6,2m habet, ut tantum telescopio videri possit. In minimo rutilo colore est. 
V Hydrae stella rutilo quoque colore magnitudinem inter 6,5m et 12,5m variat. 
R Hydrae etiam stella variabilis est, quae in numero Mirae similium stellarum habetur. Ca. 500 sla remota est. Eius magnitudo inter 4,0m et 10,0m variat. Variationes periodum circiter 387 dierum habent. Scriptum autem videmus periodum saeculo XVIII longiorem (circiter 500 dierum) fuisse.
HR 3862 (nonnumquam I Hydrae vocata, sed I Hya etiam stella remotior est) et HR 3750 stellae Soli nostro similes sunt quae 48,53 et 102 sla remotae sunt.

N. b. : Numeri excerpti sunt e mensionibus satellitis Hipparcos nominatae Hipparchos catalogue: query form apud archive.ast.cam.ac.uk.

Notae

Nexus externi 
 "Hydra" apud Chris Dolan, The Constellations and their Stars
 "The Constellations" apud situm Internationalis Unionis Astronomicae

!
Constellationes